CELEX: 62020TN0010
Language: sk
Date: 2020-01-08 00:00:00
Title: Vec T-10/20: Žaloba podaná 8. januára 2020 – Taliansko/Komisia

2.3.2020   
            
            
               SK
            
            
               Úradný vestník Európskej únie
            
            
               C 68/58
            
         
      Žaloba podaná 8. januára 2020 – Taliansko/Komisia
      (Vec T-10/20)
      (2020/C 68/66)
      Jazyk konania: taliančina
      
         Účastníci konania
      
      
         Žalobkyňa: Talianska republika (v zastúpení: G. Palmieri, splnomocnená zástupkyňa a G. Rocchitta, C. Gerardis, E. Feola, avvocati dello Stato)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil vykonávacie rozhodnutie Komisie C(2019)7815 z 30. októbra 2019, v časti, ktorej sa týka Talianska, pokiaľ ide o finančné opravy v súvislosti s audítorskými prieskumami AA/2016/012, AA/2016/003, AA/2016/015/IT, FV/2016/002/IT a RD1/2016/803/IT,
               
            
                  —
               
               
                  subsidiárne zrušil uvedené rozhodnutie v časti, v ktorej sa aplikuje paušálna oprava vo výške 143 924 279,14 eura za finančný rok 2015 a 2016 (prieskumy AA/2016/012, AA/2016/003, AA/2016/015/IT) v spojení s jednorazovou opravou AGEA vo výške 64 860 193,65 eura,
               
            
                  —
               
               
                  v každom prípade uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Taliansko napáda žalobou predmetné rozhodnutie, pretože jej ukladá finančné opravy v pôsobnosti Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV).
      Na podporu svojej žaloby žalobkyňa uvádza šesť žalobných dôvodov.
      
                  a)
               
               
                  žalobné dôvody vzťahujúce sa na opravy v dôsledku prieskumov AA/2016/012, AA/2016/003 a AA/2016/015 IT v súvislosti s pomocou za plochu:
                  
                              1.
                           
                           
                              Prvý žalobný dôvod je založený na porušení nariadenia Európskeho parlamentu a Rady (EÚ) č. 1307/2013 zo 17. december 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (1) v súvislosti s definíciou „trvalé trávnaté porasty“ prijatej na vnútroštátnej úrovni na základe D.M [ministerský dekrét] z 18. novembra 2014.
                           
                        
                              2.
                           
                           
                              Druhý žalobný dôvod je založený na porušení článku 52 ods. 2 nariadenia Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (2) a článku 12 ods. 2 a 6 delegovaného nariadenia Komisie (EÚ) č. 907/2014 z 11. marca 2014, ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o platobné agentúry a ostatné orgány, finančné hospodárenie, schvaľovanie účtovných závierok, zábezpeky a používanie eura (3) v súvislosti s aplikáciou paušálnej sadzby, hoci bolo možné vypočítať reálne nebezpečenstvo pre rozpočet Únie.
                           
                        
                              3.
                           
                           
                              Tretí žalobný dôvod je založený na porušení článku 296 druhého odseku ZFEÚ a článku 41 Charty základných práv Európskej únie v súvislosti s uplatnením všeobecného ustanovenia „neprimeraného úsilia“, na základe ktorého bola odôvodnená paušálna oprava.
                           
                        
            
                  b)
               
               
                  žalobné dôvody týkajúce sa opráv v dôsledku prieskumu FV/2016/002/IT o organizácii výrobcov a operačných programov:
                  
                              4.
                           
                           
                              Štvrtý žalobný dôvod je založený na porušení článkov 26, 27 a 106 vykonávacieho nariadenia Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (4) a tiež článku 155 nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (5) v súvislosti so systematickými nedostatkami podrobných informácii o preskúmaní platnosti odhadov organizácii výrobcov a nedostatkami vykonaných kontrol s cieľom uznať organizácie.
                           
                        
                              5.
                           
                           
                              Piaty žalobný dôvod je založený na porušení článkov 31 a 106 nariadenia (EÚ) č. 543/2011 a delegovaného nariadenia Komisie (EÚ) č. 499/2014 z 11. marca 2014, ktorým sa dopĺňajú nariadenia Európskeho parlamentu a Rady (EÚ) č. 1308/2013 a (EÚ) č. 1306/2013 prostredníctvom zmeny vykonávacieho nariadenia Komisie (EÚ) č. 543/2011, ktoré sa týka sektorov ovocia a zeleniny a spracovaného ovocia a zeleniny (6) v súvislosti s nedostatkom kontroly „demokratického“ kritéria.
                           
                        
            
                  c)
               
               
                  žalobný dôvod týkajúci sa opravy v dôsledku preskúmania RD1/2016/803/IT v súvislosti s opatreniami na rozvoj vidieka:
                  
                              6.
                           
                           
                              Šiesty žalobný dôvod je založený na neexistencii nezrovnalosti vo verejnom obstarávaní v súvislosti s nedodržaním pravidiel pri udeľovaní zákazky v dvoch konkrétne zohľadnených prípadoch.
                           
                        
            
         (1)  Ú. v. EÚ L 347, 2013, s. 608.
      
         (2)  Ú. v. EÚ L 347, 2013, s. 549.
      
         (3)  Ú. v. EÚ L 255, 2014, s. 18.
      
         (4)  Ú. v. EÚ L 157, 2011, s. 1.
      
         (5)  Ú. v. EÚ L 347, 2013, s. 671.
      
         (6)  Ú. v. EÚ L 145, 2014, s. 5.